**«ՀԱՆՍ ՔՐԻՍՏԻԱՆ ԿՈՖՈԵԴ»**

**ԲԱՐԵԳՈՐԾԱԿԱՆ ՀԻՄՆԱԴՐԱՄԻ ՏՆՕՐԵՆ**

**ՊԱՐՈՆ Շ․ ԽԱՉԱՏՐՅԱՆԻՆ**

**Հարգելի՛ պարոն Խաչատրյան,**

Հայտնում ենք, որ մոնիթորինգի արդյունքում «Հանս Քրիստիան Կոֆոեդ» բարեգործական հիմնադրամի (այսուհետ՝ հիմնադրամ) կողմից իրականացվող գործունեության վերաբերյալ հայտնաբերված խախտումների ու անհամապատասխանությունների մասին Ձեր կողմից ներկայացված պարզաբանումները բավարար չեն։

ՀՀ աշխատանքի և սոցիալական հարցերի նախարարությունը (այսուհետ՝ նախարարություն) հիմնադրամի հետ 2021 թվականի մարտի 29-ի «Տարեցների և հաշմանդամություն ունեցող անձանց տնային պայմաններում խնամքի ծառայություններ» ծրագրի «Լոտ 11։ Արագածոտնի մարզ» ծառայության մասով կնքած ԴՏՊ-1032-11002/21-Կ ծածկագրով պայմանագիրը լուծում է 2021 թվականի օգոստոսի 11-ին՝ հիմք ընդունելով վերոհիշյալ պայմանագրի 2.1.3 կետը, այն է՝ նախարարությունն իրավունք ունի առանց իրականացված միջոցառումների արդյունքների դիմաց գումար տրամադրելու միակողմանի լուծել պայմանագիրը և պահանջել հատուցել պատճառված վնասները։

Միաժամանակ հայտնում ենք, որ հիմնադրամը պարտավոր է հետ վերադարձնել նախարարությանը 1,116,959 ՀՀ դրամի չափով գումար, այդ թվում՝ ապրիլ ամսվա համար  490,900 ՀՀ դրամ, մայիս ամսվա համար  615,000 ՀՀ դրամ և տուգանք՝ 11,059 ՀՀ դրամ՝ մինչև սույն թվականի օգոստոսի 23-ը, այլապես նախարարության կողմից դատարան կներկայացվի գումարը հիմնադրամից բռնագանձելու վերաբերյալ հայցադիմում։

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**



Կատ. հավասար հնարավորությունների ապահովման

վարչություն, հեռ.010-52-17-61